ตื่นเช้าขึ้นมารู้สึกเจ็บที่อวัยวะเพศครับ มันขึ้นเป็นตุ่มเหมือนสิวแต่บริเวณตรงกลางตุ่มมันจะแข็งข้างในครับพอคลำหรือลองกดนิดหน่อยรู้สึกเจ็บแต่ถ้าปล่อยไว้เฉยๆไม่เจ็บไม่คัน อยากทราบครับว่าเป็นอะไร
สวัสดีค่ะ ตุ่มคล้ายสิวที่อวัยวะเพศชายอาจเกิดจาก-ติ่งเนื้อขนาดเล็กที่อวัยวะเพศ ที่ทางการแพทย์เรียกว่า pearly penile papules (PPP) มักเกิดขึ้นรอบๆ คอ หรือส่วนล่างของปลายอวัยวะเพศ และมักจะไม่ก่อให้เกิดอาการใดๆ เช่น อาการคัน อาการแสบ อาการปวดใดๆ ไม่จำเป็นต้องรักษา ไม่ใช่โรคติดต่อทางเพศสัมพันธ์ อาจมีวิธีเช่นการเลเซอร์เพื่อให้หายไปได้-หูดข้าวสุก เป็นโรคติดต่อทางเพศสัมพันธ์ อาจรักษาด้วยการใช้ยาทาหรือจี้ความเย็น-เริมที่อวัยวะเพศ เป็นโรคติดต่อทางเพศสัมพันธ์เช่นกัน มักแสบเวลาตุ่มน้ำแตกออกมา เคยมีประวัติเป็นๆหายๆ รักษาด้วยการรับประทานยาต้านเชื้อไวรัส-ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม-แผลริมอ่อนหรือแผลซิฟิลิซ-รูขุมขนอักเสบ จะเจ็บได้เล็กน้อย ถ้าเป็นใหญ่มากอาจมีตุ่มหนองการดูแลตัวเองเบื้องต้น ไม่ไปแกะตุ่ม ทำความสะอาดอวัยวะเพศด้วยน้ำเปล่าสะอาด งดการมีเพศสัมพันธ์ไปก่อน ควรไปพบแพทย์ทั่วไปหรือแพทย์ผิวหนังซักครั้งเพื่อดูรอยโรคจริงและตรวจร่างกายระบบอื่นๆเพิ่มเติม แพทย์อาจสะกิดนำน้ำข้างในตุ่มไปตรวจดูว่าไม่ใช่โรคเริมค่ะ หากตุ่มลุกลามมากขึ้น แสบ คัน ปวดมาก มีเลือดหรือหนองไหลจากตุ่มควรรีบไปค่ะ